## Pravilnik o dopunama Pravilnika o popisu postojećih aktivnih tvari dopuštenih u biocidnim pripravcima

### NN 36/2010 (24.3.2010.), Pravilnik o dopunama Pravilnika o popisu postojećih aktivnih tvari dopuštenih u biocidnim pripravcima

MINISTARSTVO ZDRAVSTVA I SOCIJALNE SKRBI

931

Na temelju članka 7. stavka 2. Zakona o biocidnim pripravcima (»Narodne novine«, br. 63/07 i 35/08) ministar zdravstva i socijalne skrbi donosi

PRAVILNIK

O DOPUNAMA PRAVILNIKA O POPISU POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA

Članak 1.

U Pravilniku o popisu postojećih aktivnih tvari dopuštenih u biocidnim pripravcima (»Narodne novine«, br. 90/08 i 28/09) u Prilogu I. redni broj 1. dopunjuje se i glasi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| »  Br. | Uobičajeni naziv | IUPAC naziv  Identifikacijski broj | Minimalna čistoća | Datum uvrštenja | Rok za usklađivanje | Prestanak uvrštenja | Vrsta pripravka | Posebne odredbe \* |
|  |  |  | „994 g/kg | 1. srpnja 2011. | 30. lipnja 2013. | 30. lipnja 2021. | 18 | Ministarstvo će odobriti stavljanje pripravaka na tržište pod sljedećim uvjetima:  (1) Pripravci se prodaju i smiju ih koristiti samo profesionalni korisnici osposobljeni za njihovu uporabu.  (2) Tijekom fumigacije i odzračivanja tretiranih objekata i drugih zatvorenih prostora neophodno je poduzeti odgovarajuće mjere za zaštitu radnika koji provode fumigaciju i promatrača.  (3) U deklaracijama i/ili Sigurnosno-tehničkim listovima za pripravke treba biti navedeno da je prije fumigacije iz zatvorenog prostora potrebno ukloniti svu hranu.  (4) Koncentracije sulfuril fluorida u udaljenom troposferskom zraku treba pratiti.  (5) Izvješća o praćenju iz točke (4) nositelji odobrenja obvezni su dostavljati izravno Europskoj Komisiji svake pete godine, počevši najkasnije pet godina nakon izdavanja odobrenja. Granica detekcije za analizu mora biti najmanje 0,5 ppt (ekvivalentno količini od 2,1 ng sulfuril fluorida/m3 troposferskog zraka).« |

\* U svrhu provedbe jedinstvenih načela za ocjenjivanje biocidnih pripravaka, sadržaj i zaključci izvještaja o procjeni rizika dostupni su na službenim internetskim stranicama Europske komisije: http://ec.europa.eu/comm/environment/biocides/index.htm

Članak 2.

U Prilogu I. iza rednog broja 13. dodaju se redni brojevi 14., 15., 16., 17., 18., 19., 20., 21., 22., 23., 24., 25., 26., 27. i 28. koji glase:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Br. | Uobičajeni naziv | IUPAC naziv  Identifikacijski broj | Minimalna čistoća | Datum uvrštenja | Rok za usklađivanje | Prestanak uvrštenja | Vrsta pripravka | Posebne odredbe \* |
| »  14. | Kumatetralil | Kumatetralil  EZ br.: 227-424-0  CAS br.: 5836-29-3 | 980 g/kg | 1. srpnja 2011. | 30. lipnja 2013. | 30. lipnja 2016. | 14 | S obzirom na utvrđene rizike za neciljne životinje, prije ponovnog uvrštenja u ovaj Prilog, aktivna tvar podložna je usporednoj procjeni rizika u skladu s člankom 9. Zakona o biocidnim pripravcima.  Ministarstvo će odobriti stavljanje pripravaka na tržište pod sljedećim uvjetima:  1. Nazivna koncentracija aktivne tvari u pripravcima osim u rasutim mamcima ne prelazi 375 mg/kg, a odobrenje se izdaje samo za gotove pripravke spremne za uporabu.  2. Pripravci sadržavaju tvar koja uzrokuje averziju i, po potrebi, boju.  3. Primarna kao i sekundarna izloženost ljudi, neciljnih životinja i okoliša minimalne su jer se uzimaju u obzir i primjenjuju sve primjerene i dostupne mjere za ublažavanje rizika. Između ostaloga, te mjere obuhvaćaju ograničenje na isključivo profesionalnu uporabu, određivanje maksimalne veličine pakovanja i utvrđivanje obvezne uporabe sigurnih kutija za mamce koje nije moguće slučajno otvoriti. |
| 15. | Fenpropimorf | (+/-)-cis-4-[3-(p-tert-butilfenil)-2-metilpropil]-2,6-dimetilmorfolin  EZ br: 266-719-9  CAS br.: 67564-91-4 | 930 g/kg | 1. srpnja 2011. | 30. lipnja 2013. | 30. lipnja 2021. | 8 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osiguravaju da se poduzimaju odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. U pogledu pretpostavki postavljenih tijekom procjene rizika, ako se u zahtjevu za izdavanje odobrenja ne može dokazati da je rizike za industrijske korisnike moguće smanjiti na prihvatljivu razinu drugim sredstvima, pripravke za koje je izdano odobrenje za industrijsku uporabu treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, treba poduzeti odgovarajuće mjere za ublažavanje rizika za te ekosustave. Posebno, u deklaracijama i/ili Sigurnosno-tehničkim listovima za pripravke odobrene za industrijsku uporabu treba biti navedeno da svježe tretirano drvo nakon tretiranja treba uskladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke treba prikupiti za ponovnu uporabu ili zbrinjavanje. |
| 16. | Indoksakarb (enantiomerijska reakcijska masa S:R 75:25) | Reakcijska masa metil (S)- i metil(R)-7-kloro- 2.3,4a,5-tetrahidro-2- [metoksikarbonil-(4-trifluorometoksifenil) karbamoil]indeno[1,2-e][1.3,4] oksadiazin-4a-karboksilata (Ovaj unos obuhvaća reakcijsku masu 75:25 S i R enantiomera)  EZ br.: nema  CAS br.: S-enantiomer: 173584-44-6 i R-enantiomer: 185608-75-7) | 796 g/kg | 1. siječnja 2010. | nema | 31. prosinca 2019. | 18 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzimaju odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  Treba poduzeti odgovarajuće mjere za ublažavanje rizika kako bi se potencijalna izloženost ljudi, neciljnih vrsta i akvatičkog okoliša svela na najmanju mjeru. Posebno, u deklaracijama i/ili Sigurnosno-tehničkim listovima za odobrene pripravke treba biti navedeno:  1. Pripravci se ne smiju stavljati na mjesta dostupna bebama, djeci i životinjama u pratnji.  2. Pripravke treba smjestiti daleko od vanjskih odvodnih cijevi.  3. Neiskorištene proizvode treba propisno zbrinuti a ne ispustiti u kanalizaciju.  Za neprofesionalne uporabe odobrenje se izdaje samo za gotove pripravke spremne za uporabu. |
| 17. | Tiakloprid | (Z)-3-(6-kloro-3- piridilmetil)- 1,3-tiazolidin-2- ilidencianamid  EZ br: nema  CAS br.: 111988- 49-9 | 975 g/kg | 1. siječnja 2010. | nema | 31. prosinca 2019. | 8 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. U pogledu pretpostavki postavljenih tijekom procjene rizika, ako se u zahtjevu za izdavanje odobrenja ne može dokazati da je rizike za industrijske i/ili profesionalne korisnike moguće smanjiti na prihvatljivu razinu drugim sredstvima, proizvode za koje je izdana dozvola za industrijsku i/ili profesionalnu uporabu treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, treba poduzeti odgovarajuće mjere za ublažavanje rizika za te ekosustave. Posebno, u deklaracijama i/ili Sigurnosno-tehničkim listovima za pripravke odobrene za industrijsku primjenu treba biti navedeno da svježe tretirano drvo nakon tretiranja treba uskladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke treba prikupiti za ponovnu uporabu ili zbrinjavanje.  3. Pripravci se mogu odobriti za in situ tretiranje drvenih konstrukcija u blizini vode, gdje nije moguće spriječiti izravne gubitke u akvatički ekosustav ili za drvo koje će biti u dodiru s površinskom vodom samo ako se dostave podaci koji potvrđuju da će pripravak udovoljavati jedinstvenim načelima za ocjenjivanje biocidnih pripravaka ako to bude potrebno, primjenom odgovarajućih mjera za ublažavanje rizika. |
| 18. | Dušik | Dušik  EZ br.: 231-783-9  CAS br.: 7727-37-9 | 999 g/kg | 1. rujna 2011. | 31. kolovoza 2013. | 31. kolovoza 2021. | 18 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene pripravku i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. Pripravci se prodaju i smiju ih koristiti samo profesionalni korisnici osposobljeni za njihovu uporabu.  2. Moraju biti uvedeni sigurni radni postupci i sigurni sustavi rada koji jamče minimalni rizik, što uključuje, po potrebi, i dostupnost osobne zaštitne opreme. |
| 19. | Dinatrijev tetraborat | Dinatrijev tetraborat  EZ br.: 215-540-4  CAS br. (bezvodni):  1330-43-4  CAS br. (pentahidrat):  12267-73-1  CAS br. (dekahidrat):  1303-96-4 | 990 g/kg | 1. rujna 2011. | 31. kolovoza 2013. | 31. kolovoza 2021. | 8 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. Ako se u zahtjevu za izdavanje odobrenja ne može dokazati da je rizike za industrijske i/ili profesionalne korisnike moguće smanjiti na prihvatljivu razinu drugim sredstvima, pripravke za koje je izdano odobrenje za industrijsku i profesionalnu uporabu obvezno treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, odobrenja za pripravke treba odobriti za in situ tretiranje drveta na otvorenom prostoru ili za drvo koje će biti izloženo atmosferilijama samo ako se dostave podaci koji potvrđuju da će pripravci udovoljavati jedinstvenim načelima za ocjenjivanje biocidnih pripravaka ako to bude potrebno, uz primjenu odgovarajućih mjera za ublažavanje rizika. Posebno, u deklaracijama i/ili Sigurnosno-tehničkim listovima za pripravke odobrene za industrijsku primjenu treba biti navedeno da svježe tretirano drvo nakon tretiranja obvezno treba skladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke obvezno treba prikupiti za ponovnu uporabu ili zbrinjavanje. |
| 20. | Bromadiolon | 3-[3-(4’-Bromo[1,1’-  bifenil]-4-il)-3-  hidroksi-1-fenilpropil]-  4-hidroksi-2H-1-  benzopiran-2-on  EZ br.: 249-205-9  CAS br.: 28772-56-7 | 969 g/kg | 1. srpnja 2011. | 30. lipnja 2013. | 30. lipnja 2016. | 14 | S obzirom na činjenicu da je zbog svojih karakteristika aktivna tvar potencijalno postojana, sklona bioakumulaciji i toksična ili vrlo postojana i vrlo sklona bioakumulaciji, prije ponovnog uvrštenja u ovaj Prilog aktivna tvar podložna je usporednoj procjeni rizika u skladu s člankom 9. Zakona o biocidnim pripravcima.  Ministarstvo će odobriti stavljanje pripravaka na tržište pod sljedećim uvjetima:  1. Nazivna koncentracija aktivne tvari u pripravcima ne prelazi 50 mg/kg i odobrenje se izdaje samo za gotove pripravke spremne za uporabu.  2. Pripravci sadržavaju tvar koja uzrokuje averziju i, po potrebi, boju.  3. Pripravci se ne smiju koristiti kao praškasti mamac.  4. Primarna kao i sekundarna izloženost ljudi, neciljnih životinja i okoliša minimalne su jer se uzimaju u obzir i primjenjuju sve primjerene i dostupne mjere za ublažavanje rizika. Te mjere između ostaloga obuhvaćaju ograničenja na isključivo profesionalnu uporabu, određivanje maksimalne veličine pakovanja i utvrđivanje obvezne uporabe sigurnih kutija za mamce koje nije moguće slučajno otvoriti. |
| 21. | Alfakloraloza | (R)-1,2-O-(2.2,2-  Trikloroetiliden)-  α-D-glukofuranoza  EZ br.: 240-016-7  CAS br.: 15879-93-3 | 825 g/kg | 1. srpnja 2011. | 30. lipnja 2013. | 30. lipnja 2021. | 14 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Posebno, pripravke se može odobriti za vanjsku uporabu samo ako se dostave podaci kojima se potvrđuje da će uz primjenu odgovarajućih mjera za ublažavanje rizika, ako je to potrebno, pripravak udovoljavati jedinstvenim načelima za ocjenjivanje biocidnih pripravaka.  Ministarstvo će odobriti stavljanje pripravaka na tržište pod sljedećim uvjetima:  1. Nazivna koncentracija aktivne tvari u pripravcima ne prelazi 40 g/kg.  2. Pripravci sadržavaju tvar koja uzrokuje averziju i boju.  3. Smiju se odobriti samo pripravci koji se koriste u sigurnim kutijama za mamce, koje nije moguće slučajno otvoriti. |
| 22. | Borna kiselina | Borna kiselina  EZ br.: 233-139-2  CAS br.:  10043-35-3 | 990 g/kg | 1. rujna 2011. | 31. kolovoza 2013. | 31. kolovoza 2021. | 8 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. Ako se u zahtjevu za izdavanje odobrenja ne može dokazati da je rizike za industrijske i/ili profesionalne korisnike moguće smanjiti na prihvatljivu razinu drugim sredstvima, pripravke za koje je izdano odobrenje za industrijsku i profesionalnu uporabu obvezno treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, odobrenja za pripravke treba odobriti za in situ tretiranje drveta na otvorenom prostoru ili za drvo koje će biti izloženo atmosferilijama samo ako se dostave podaci koji potvrđuju da će pripravak udovoljavati jedinstvenim načelima za ocjenjivanje biocidnih pripravaka ako to bude potrebno, primjenom odgovarajućih mjera za ublažavanje rizika. Posebno, u deklaracijama i/ili Sigurnosno-tehničkim listovima za pripravke odobrene za industrijsku primjenu treba biti navedeno da svježe tretirano drvo nakon tretiranja obvezno treba skladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke obvezno treba prikupiti za ponovnu uporabu ili zbrinjavanje. |
| 23. | Aluminijev fosfid | Aluminijev fosfid  EZ br.: 244-088-0  CAS br.: 20859-73-8 | 830 g/kg | 1. rujna 2011. | 31. kolovoza 2013. | 31. kolovoza 2021. | 14 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Posebno, pripravke se može odobriti za uporabu u zatvorenom prostoru samo ako se dostave podaci kojima se potvrđuje da će proizvod zadovoljavati jedinstvenim načelima za ocjenjivanje biocidnih pripravaka ako to bude potrebno, uz primjenu odgovarajućih mjera za ublažavanje rizika.  Ministarstvo će odobriti stavljanje pripravaka na tržište pod sljedećim uvjetima:  1. Pripravci se prodaju i smiju ih koristiti samo posebno osposobljeni profesionalni korisnici.  2. S obzirom na rizike utvrđene za rukovatelje, obvezna je primjena odgovarajućih mjera za ublažavanje rizika. Te mjere između ostaloga obuhvaćaju uporabu osobne zaštitne opreme, primjenu aplikatora i prezentaciju proizvoda u prodaji u obliku kojim se izloženost rukovatelja smanjuje na prihvatljivu razinu.  3. U pogledu rizika utvrđenih za neciljne kopnene vrste, obvezna je primjena odgovarajućih mjera za ublažavanje rizika. Te mjere između ostaloga obuhvaćaju netretiranje u područjima u kojima ima sisavaca koji žive u jazbinama a koji nisu ciljna vrsta. |
| 24. | Dinatrijev oktaborat tetrahidrat | Dinatrijev oktaborat tetrahidrat  EZ br.: 234-541-0  CAS br.: 12280-03-4 | 975 g/kg | 1. rujna 2011. | 31. kolovoza 2013. | 31. kolovoza 2021. | 8 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. Ako se u zahtjevu za izdavanje odobrenja ne može dokazati da je rizike za industrijske i/ili profesionalne korisnike moguće smanjiti na prihvatljivu razinu drugim sredstvima, pripravke za koje je izdano odobrenje za industrijsku i profesionalnu uporabu obvezno treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, odobrenja za pripravke treba odobriti za in situ tretiranje drveta na otvorenom prostoru ili za drvo koje će biti izloženo atmosferilijama samo ako se dostave podaci koji potvrđuju da će proizvod udovoljavati jedinstvenim načelima za ocjenjivanje biocidnih pripravaka ako to bude potrebno, uz primjenu odgovarajućih mjera za ublažavanje rizika. Posebno u deklaracijama i/ili Sigurnosno-tehničkim listovima za pripravke odobrene za industrijsku primjenu treba biti navedeno da svježe tretirano drvo nakon tretiranja obvezno treba skladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke obvezno treba prikupiti za ponovnu uporabu ili zbrinjavanje. |
| 25. | Borov oksid | Diborov trioksid  EZ br.: 215-125-8  CAS br.: 1303-86-2 | 975 g/kg | 1. rujna 2011. | 31. kolovoza 2013. | 31. kolovoza 2021. | 8 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, potrebno je procijeniti, ako je to relevantno za konkretan pripravak, populacije koje bi mogle biti izložene proizvodu i scenarije uporabe ili izloženosti koji nisu reprezentativno obrađeni u procjeni rizika na razini EU.  Kod izdavanja odobrenja za pripravak, potrebno je procijeniti rizike i zatim osigurati da se poduzmu odgovarajuće mjere ili da se postavljaju posebni uvjeti za ublažavanje utvrđenih rizika.  Odobrenje za pripravak može se izdati samo ako se u zahtjevu dokaže da je rizike moguće smanjiti na prihvatljivu razinu.  Ministarstvo će odobriti stavljanje pripravaka na tržište pod sljedećim uvjetima:  1. Ako se u zahtjevu za izdavanje odobrenja ne može dokazati da je rizike za industrijske i/ili profesionalne korisnike moguće smanjiti na prihvatljivu razinu drugim sredstvima, pripravke za koje je izdano odobrenje za industrijsku i profesionalnu uporabu obvezno treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, odobrennje za pripravke treba odobriti za in situ tretiranje drveta na otvorenom prostoru ili za drvo koje će biti izloženo atmosferilijama samo ako se dostave podaci koji potvrđuju da će proizvod udovoljavati jedinstvenim načelima za ocjenjivanje biocidnih pripravaka ako to bude potrebno, uz primjenu odgovarajućih mjera za ublažavanje rizika. Posebno u deklaracijama i/ili Sigurnosno-tehničkim listovima za pripravke odobrene za industrijsku primjenu treba biti navedeno da svježe tretirano drvo nakon tretiranja obvezno treba skladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke obvezno treba prikupiti za ponovnu uporabu ili zbrinjavanje. |
| 26. | Klorofacinon | Klorofacinon  EZ br.: 223-003-0  CAS br.: 3691-35-8 | 978 g/kg | 1. srpnja 2011. | 30. lipnja 2013. | 30. lipnja 2016. | 14 | S obzirom na utvrđene rizike za neciljne životinje, prije ponovnog uvrštenja u ovaj Prilog, aktivna tvar podložna je usporednoj procjeni rizika u skladu s člankom 9. Zakona o biocidnim pripravcima.  Ministarstvo će odobriti stavljanje pripravaka na tržište pod sljedećim uvjetima:  1. Nazivna koncentracija aktivne tvari u pripravcima osim u rasutim mamcima ne prelazi 50 mg/kg, a odobrenje se izdaje samo za gotove pripravke spremne za uporabu.  2. Pripravci koji se koriste kao rasuti mamac smiju se stavljati na tržište samo za uporabu od strane osposobljenih profesionalnih korisnika.  3. Pripravci sadržavaju tvar koja uzrokuje averziju i, po potrebi, boju.  4. Primarna kao i sekundarna izloženost ljudi, neciljnih životinja i okoliša minimalne su jer se uzimaju u obzir i primjenjuju sve primjerene i dostupne mjere za ublažavanje rizika. Te mjere između ostaloga obuhvaćaju ograničenje na isključivo profesionalnu uporabu, određivanje maksimalne veličine pakovanja i utvrđivanje obvezne uporabe sigurnih kutija za mamce koje nije moguće slučajno otvoriti. |
| 27. | Tolilfluanid | Dikloro-N- [(dimetilamino)sulfonil]fluoro-N-(p-tolil)metansulfenamid  EZ br.: 211-986-9  CAS br.: 731-27-1 | 960 g/kg | 1. listopada 2011. | 30. rujna 2013. | 30. rujna 2021. | 8 | Ne dozvoljava se upotreba proizvoda za in situ tretiranje drveta na otvorenom niti za drvo koje je izloženo atmosferilijama.  Ministarstvo će odobriti stavljanje pripravaka na tržište pod sljedećim uvjetima:  1. U pogledu pretpostavki postavljenih tijekom procjene rizika, ako se u zahtjevu za izdavanje dozvole ne može dokazati da je rizike za industrijske ili profesionalne korisnike moguće smanjiti na prihvatljivu razinu drugim sredstvima, proizvode za koje je izdana dozvola za industrijsku ili profesionalnu uporabu obvezno treba upotrebljavati s odgovarajućom osobnom zaštitnom opremom.  2. U pogledu utvrđenih rizika za tlo i akvatičke ekosustave, obvezno treba poduzeti odgovarajuće mjere za ublažavanje rizika za zaštitu tih ekosustava. Posebno, u deklaracijama i/ili listovima sigurnosnih podataka za proizvode odobrene za industrijsku ili profesionalnu uporabu treba biti navedeno da svježe tretirano drvo nakon tretiranja obvezno treba uskladištiti na zaštićenom mjestu i/ili na nepromočivoj tvrdoj podlozi kako bi se spriječili izravni gubici u tlo ili vodu i da eventualne gubitke obvezno treba prikupiti za ponovnu uporabu ili zbrinjavanje. |
| 28. | Flokumafen | 4-hidroksi-3- [(1RS,3RS; 1RS,3RS)- 1,2,3,4- tetrahidro-3- [4-(4-trifluorometilbenziloksi) fenil]-1- naftil] kumarin  EZ br.: 421-960-0  CAS br.: 90035-08-8 | 955 g/kg | 1. listopada 2011. | 30. rujna 2013. | 30. rujna 2016. | 14 | S obzirom na činjenicu da je zbog svojih karakteristika aktivna tvar potencijalno postojana, sklona bioakumulaciji i toksična ili vrlo postojana i vrlo sklona bioakumulaciji, prije ponovnog uvrštenja u ovaj Prilog aktivna tvar podložna je usporednoj procjeni rizika u skladu s člankom 9. Zakona o biocidnim pripravcima.  Ministarstvo će odobriti stavljanje pripravaka na tržište pod sljedećim uvjetima:  1. Nazivna koncentracija aktivne tvari u proizvodima ne prelazi 50 mg/kg i dozvola se izdaje samo za gotove pripravke spremne za uporabu.  2. Proizvodi sadržavaju agens koji uzrokuje averziju i, po potrebi, boju.  3. Proizvodi se ne smiju koristiti kao praškasti mamac.  4. Primarna kao i sekundarna izloženost ljudi, neciljnih životinja i okoliša minimalne su jer se uzimaju u obzir i primjenjuju sve primjerene i dostupne mjere za ublažavanje rizika. Te mjere između ostaloga obuhvaćaju ograničenje na isključivo profesionalnu uporabu, određivanje maksimalne veličine pakovanja i utvrđivanje obvezne uporabe sigurnih kutija za mamce koje nije moguće slučajno otvoriti.« |

\*Za provedbu općih načela Priloga VI., sadržaj i zaključci izvješća o procjeni dostupni su na internetskoj adresi Europske Komisije: http://ec.europa.eu/comm/environment/biocides/index.htm

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-04/05

Urbroj: 534-07-01-10-1

Zagreb, 11. ožujka 2010.

Potpredsjednik Vlade
i ministar zdravstva i socijalne skrbi
mr. Darko Milinović, **dr. med.**, v. r.

Pravilnik, NN 36/2010-931